ஐந்தாண்டுகளை நிறைவு செய்யும் இட்லி வடைக்கு எனது அன்பார்ந்த வாழ்த்துக்கள். பல விதங்களிலும் இது ஒரு சந்தோஷப் பட வேண்டிய செய்தி. வலைப் பதிவுகளை தொடர்ந்து நடத்துவது ஒரு அசாத்தியமான பணி. ஒரு விதக் கொள்கைகளுக்குத் தங்களை அர்ப்பணித்துக் கொண்ட இயக்கங்கள் சார்ந்த வலைப் பதிவாளர்களுக்கு வேண்டுமானால் தங்கள் கொள்கைகள் மீதுள்ள உந்துதலினால் தொடர்ந்து வலைப் பதிவு செய்வதும் தங்களுக்குள்ள பின்புலத்தினாலும், கிடைக்கும் பிரதிபலன்களினாலும் பல ஆண்டுகள் தொடர்வதும் இயல்பான ஒன்றாக இருக்கும். ஆனால் எந்தவித லாப நோக்கும் இல்லாமல், பிரதிபலன்களை எதிர்பார்க்காமால், குறுகிய நோக்கங்கள் இல்லாமல் வெறும் தன்னார்வத்தினால் மட்டுமே ஒரு வலைப் பதிவை வெற்றிகரமாக, பல லட்ச்சம் வாசகர்களைச் சென்றடையும் விதத்தில் நடத்தி வருவது நிச்சயம் நம்பிக்கை அளிக்கக் கூடிய ஒரு சாதனையே. அந்தச் சாதனையை நிகழ்த்திய இட்லி வடை(யர்களு)க்கு என் வாழ்த்துக்களும் பாராட்டுதல்களும் உரித்தாகுக.